section_heading: Pozadina
paragraph_text: Nakon prvog live albuma I'm Going to Tell You a Secret iz 2006., Madonna je izdala i drugi live album The Confessions Tour. Album je snimljen u Wembley Areni 15. i 16. kolovoza 2006. za vrijeme Confessions Tour koja je promovirala album Confessions on a Dance Floor (2005.). Ovo je bilo prvo izdanje Semtex Films, kuće koju je 2006. osnvala Madonna. Koncert je objavljen kao DVD i CD izdanje, a režisirao ga je Jonas Åkerlund. Na DVD-u se nalazi sve pjesme s koncerta, dok je na CD-u objalvljeno 13 najboljih izvedbi. Turneja je po prvi puta prikazana na NBC-u 2006. Snimka je ista ona s DVD, ai s nekim dodatnim dijelovima. Madonnina je izvedba za vrijeme “Live to Tell”, tijekom koje visi na križu, izazvala snažne reakcije medija i vjerskih zajednica. Nakon te izvedbe je uslijedila i ona za pjesmu “Forbidden Love” s albuma Confessions on a Dance Floor, koju započinje tako što s glave skida krunu s trnjem. Obje su izvedbe izazvale medijsku reakciju, pa su one izbačene s CD verzije, ali su uključene na DVD verziji. U Singapuru, Maleziji i još nekim dijelovima Istočne Azije, album je zabranjen upravo zbog ovih izvedbi.